Regióny, na ktoré sa vzťahuje schéma pomoci (obrázok 1), sú vymedzené v príslušných rozhodnutiach, nachádzajú sa na sever od 62. rovnobežky a zahŕňajú niektoré priľahlé oblasti južne od tejto rovnobežky, ktoré majú porovnateľné klimatické podmienky podstatne sťažujúce poľnohospodársku činnosť. Pri vymedzení oblastí sa brali do úvahy faktory ako nízka hustota obyvateľstva (max. 10 obyvateľov/km2), podiel využívanej poľnohospodárskej plochy (VPP) z celkovej plochy (< 10 %), podiel poľnohospodárskej plochy využívanej na pestovanie plodín určených na ľudskú spotrebu z VPP (≤ 20 %) a obce obklopené inými v rámci uvedených oblastí (aj keď nespĺňajú tie isté požiadavky).

Základné podmienky sú stanovené v článku 142 ods. 3 Aktu o pristúpení. Celková výška poskytnutej pomoci by mala byť dostatočná na udržanie poľnohospodárskej činnosti v severných oblastiach, nesmie však spôsobiť, aby celková podpora prevýšila úroveň podpory v referenčnom predvstupovom období vymedzenú v povoleniach. Pomoc sa takisto nemôže vzťahovať na budúcu výrobu ani viesť k zvýšeniu výroby vo vzťahu k referenčným úrovniam, ktoré stanovila Komisia.

Pomoc sa povoľuje rozhodnutím K(2009) 3067, zmeneným rozhodnutím K(2009) 9122, rozhodnutím C(2013) 2809 a rozhodnutím C(2015) 2790, a následne rozhodnutím (EÚ) 2018/672 oznámeným pod číslom C(2016) 8419 v prípade Fínska a rozhodnutím K(2010) 6050 a rozhodnutím Komisie (EÚ) 2018/479 oznámeným pod číslom C(2018) 1622 v prípade Švédska. Schéma pre Fínsko sa predĺžila na roky 2022 – 2027 rozhodnutím Komisie (EÚ) 2021/2312 oznámeným pod číslom C(2021) 8773, povinnosť podávania správ v rámci tejto päťročnej správy sa na to nevzťahuje.

Maximálna priemerná ročná pomoc v období od 1. januára 2017 do 31. decembra 2021 (v mil. EUR)

Pomoc sa poskytuje na základe výrobných jednotiek, a to buď dobytčích jednotiek (DJ) alebo hektárov, s výnimkou podpory na mlieko a prepravu mlieka, v rámci ktorej sa poskytuje podpora na dodané a prepravené množstvá. Pokiaľ ide o soby, fínska pomoc sa poskytuje na kusy.

Z vývoja v záhradníckej výrobe vyplýva, že schéma pomoci splnila svoj účel zachovať poľnohospodársku výrobu, keďže celková skleníková produkcia zostala pomerne konštantná, a to aj napriek niektorým zmenám, ktoré možno rozlíšiť len na presnejšej úrovni analýzy.

Podľa ekonomického výskumného ústavu Pellervo Economic Research je náročné určiť priamy vplyv severskej pomoci na celkovú ekonomickú situáciu v oblasti, na ktorú sa vzťahuje pomoc, keďže pri jej formovaní zohrávajú úlohu aj také aspekty ako je iná pomoc, politika a spoločenské faktory. Na základe údajov o zamestnanosti a počte podnikov však možno konštatovať, že severné regióny C (pozri obrázok 1) sú v porovnaní s najjužnejším poľnohospodárskym regiónom A (pozri obrázok 1) v nevýhode. Zamestnanosť v poľnohospodárstve je proporcionálne významnejšia v oblasti, na ktorú sa vzťahuje pomoc (napr. približne 8 % celkovej zamestnanosti v regióne C2), ako vo zvyšku krajiny (napr. 0,8 % v regióne A). Vysoký podiel zamestnanosti v poľnohospodárstve na celkovej zamestnanosti v oblasti, na ktorú sa vzťahuje severská pomoc, poukazuje na dôležitosť vnútroštátnej podpory pre toto odvetvie na severe.

Vďaka pokračovaniu poľnohospodárskej výroby v oblasti, na ktorú sa vzťahuje pomoc, sa zachovalo mnoho environmentálnych služieb a otvorená poľnohospodárska krajina, ktorá je v regióne, v ktorom prevládajú lesy, zriedkavá. Tento vývoj významne prispieva k zníženiu erózie a vyplavovania živín a má pozitívny vplyv na biodiverzitu. Treba poznamenať, že bez severskej pomoci je možné, že by sa poľnohospodárska výroba ešte viac sústredila v južnej časti krajiny, čím by sa zintenzívnil presun živín do vodných tokov.

4. SEVERSKÁ POMOC VO ŠVÉDSKU V ROKOCH 2016 – 2020

4.1. Udelené povolenia

Počas vykazovaného obdobia sa zmenili požiadavky na podávanie správ o udelených povoleniach s cieľom zjednodušiť systém pomoci. Informácie o povoleniach udelených na roky vo vykazovanom období boli poskytnuté v súlade s príslušnými rozhodnutiami a sú uvedené v tabuľkách 6 a 7 ďalej. Rozhodnutím K(2010) 6050 sa Švédsku povolilo zaplatiť 318,67 milióna SEK na rok (približne 33,37 milióna EUR na rok) v rokoch 2016 a 2017, ako je uvedené v tabuľke 6 ďalej. Od 1. januára 2018 sa rozhodnutím Komisie (EÚ) 2018/479 oznámením pod číslom C(2018) 1622 povolilo Švédsku zaplatiť 422,92 milióna SEK na rok (približne 40,51 milióna EUR). Maximálne ročné sumy sa považujú za ročné priemery pomoci poskytnutej v období piatich kalendárnych rokov, na ktoré sa vzťahuje rozhodnutie (EÚ) 2018/479.

Tabuľka 6: Povolená pomoc v rokoch 2016 – 2017 v súlade s rozhodnutím K(2010) 6050 zmeneným rozhodnutím C(2015) 6592

Maximálna priemerná povolená pomoc na jednotku Jednotka Maximálna povolená pomoc (v mil. SEK/rok) Maximálny počet oprávnených výrobných faktorov 1. Sektor mlieka 299,87 450 000 ton – Mlieko dojníc 0,73 SEK/kg – Dojné kozy 500 SEK/kus – Pomoc na prepravu mlieka dojníc 0,039 SEK/kg 2. Ošípané a hydina 1 350 SEK/DJ 13,60 16 532 DJ – Jatočné ošípané – Prasnice – Nosnice 3. Bobuľoviny a zelenina 2 800 SEK/ha 1,00 750 ha 4. Zemiaky 2 500 SEK/ha 4,20 2 910 ha

Tabuľka 7: Povolená pomoc v súlade s rozhodnutím (EÚ) 2018/479 oznámeným pod číslom C(2018) 1622 v rokoch 2018 – 2022

Maximálna priemerná ročná pomoc na päťročné obdobie od 1. januára 2018 do 31. decembra 2022 (v miliónoch SEK) Maximálny ročný počet oprávnených výrobných faktorov alebo objemov Kravské mlieko a pomoc na prepravu kravského mlieka 450 000 000 kg Kozy, jatočné ošípané, prasnice, nosnice 17 000 DJ Bobuľové ovocie, zelenina a zemiaky 3 660 hektárov POMOC SPOLU 422,92

4.2. Vyplatená pomoc

Severská pomoc

Vo vykazovanom období sa pri vyplácaní ročnej severskej pomoci vo Švédsku dodržali maximálne úrovne stanovené v rozhodnutiach. Vyplatená pomoc sa v roku 2018 zvýšila o jednu tretinu v súlade so zvýšenými povolenými úrovňami podľa rozhodnutia (EÚ) 2018/479, pričom v nasledujúcich rokoch došlo k nepatrným nárastom. Kategórie na podávanie správ o pomoci boli počas vykazovaného obdobia zjednodušené a formáty tabuliek uvedených ďalej zodpovedajú príslušným požiadavkám.

Tabuľka 8: Severská pomoc pre Švédsko podľa sektorov, v mil. SEK

Na roky 2016 – 2017 bola maximálna povolená pomoc 318,67 milióna SEK. Na roky 2018 – 2020 bola maximálna povolená pomoc 422,92 milióna SEK. Z ďalej uvedenej tabuľky vyplýva, že maximálne sumy boli dodržané.

Podporovaný sektor 2016 2017 2018 2019 2020 Mlieko 291,79 283,43 374,92 378,72 383,18 Ošípané, hydina, kozy 13,51 13,44 23,39 22,23 23,68 Bobuľoviny, zelenina vrátane zemiakov 4,77 4,7 6,11 5,94 5,81 Spolu 310,07 301,57 404,42 406,89 412,67

Celková podpora v oblasti, na ktorú sa vzťahuje severská pomoc

Poľnohospodárstvo v oblastiach, na ktoré sa vzťahuje schéma pomoci, môže využívať aj nástroje financované EÚ, konkrétne dva piliere v rámci SPP (tabuľka 9). Z opatrení druhého piliera boli mimoriadne dôležité podpora pre oblasti s prírodnými obmedzeniami a agroenvironmentálno-klimatické opatrenie. V rozhodnutí K(2010) 6050 ani v rozhodnutí (EÚ) 2018/479 nie je stanovený strop celkovej podpory pre región, na ktorý sa vzťahuje pomoc. Podľa programu rozvoja vidieka na roky 2014 – 2022 sa podpora na striedanie plodín mohla vzťahovať iba na oblasti bez prírodných obmedzení. Environmentálna podpora na striedanie plodín v oblastiach s prírodnými obmedzeniami (v prípade záväzkov z programového obdobia 2007 – 2013) sa preto postupne znižovala až do ukončenia v roku 2018. Od roku 2003 sa kontrola úrovne pomoci EÚ vykonáva ex post.

Tabuľka 9: Prehľad pomoci vyplatenej vo Švédsku vrátane pomoci Spoločenstva, v mil. SEK